“โรนัลโด” ดาวยิงโปรตุเกส ติด “โควิด” ไม่แสดงอาการ หลังดวลศึกฟาดแข้งทีมชาติฝรั่งเศส
"คริสเตียโน โรนัลโด” ดาวยิงโปรตุเกส ติด “โควิด” ไม่แสดงอาการ หลังดวลศึกฟาดแข้งทีมชาติฝรั่งเศส 
"คริสเตียโน โรนัลโด” ดาวยิงโปรตุเกส ติด “โควิด” ไม่แสดงอาการ หลังดวลศึกฟาดแข้งทีมชาติฝรั่งเศส
14 ต.ค. 2563

สหพันธ์ฟุตบอลโปรตุเกส (เอฟพีเอฟ) ออกแถลงการณ์ยืนยันว่า คริสเตียโน โรนัลโด ดาวยิงซุปตาร์ วัย 35 ปี ศูนย์หน้าทีมยูเวนตุส สโมสรดังในลีกกัลโช เซเรีย อา ของอิตาลี มีผลตรวจเชื้อไวรัสโควิด-19 ออกมาเป็นบวก โดยแถลงการณ์ของสหพันธ์ฟุตบอลโปรตุเกส ระบุว่า “โรนัลโด” ยังมีร่างกายแข็งแรงดี โดยไม่ได้แสดงอาการป่วยใดๆ และตอนนี้เขาได้กักตัวแยกจากผู้อื่นเรียบร้อยแล้ว
ทั้งนี้ รายงานข่าวระบุว่า โรนัลโด้ เพิ่งเดินทางไปแข่งขันฟุตบอลทีมชาติ ให้กับทีมชาติโปรตุเกส ในรายการ “เนชั่นส์ ลีก” ซึ่งการแข่งขันนัดล่าสุดเป็นการแข่งขันระหว่างทีมชาติโปรตุเกสกับทีมชาติฝรั่งเศสเมื่อสองวันก่อน โดยมีรายงานว่า ระหว่างทริปการแข่งขัน โรนัลโด้ได้นั่งทานข้าวใกล้ชิดกับเพื่อนร่วมทีม และในระหว่างการแข่งขันก็มีการสัมผัสใกล้ชิดทั้งกับนักเตะเพื่อนร่วมชาติและทีมคู่แข่ง
อย่างไรก็ตาม เพื่อนร่วมทีมชาติโปรตุเกสทั้งหมดผ่านการตรวจแล้ว และผลการตรวจเป็นลบ ไม่พบเชื้อโควิด ส่วนฝั่งทีมชาติฝรั่งเศสยังไม่มีรายงานข่าวออกมา